Diari Oficial de la Generalitat Valenciana


Sumari del DOGV 5340, del 06-09-2006 (2006/9676)

Informació pública de la supressió de pas a nivell i creació del nou vial en l'Amerador i de l'aprovació de l'esborrany de conveni a subscriure entre l'ajuntament i els propietaris afectats.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5340

Data del DOGV
:   06-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9676


Organisme emissor
:   Ajuntament del Campello

Tipus de document
:   Anunci

Informació pública de la supressió de pas a nivell i creació del nou vial en l'Amerador i de l'aprovació de l'esborrany de conveni a subscriure entre l'ajuntament i els propietaris afectats. [2006/F9676]  
El Ple de l'ajuntament, en la sessió del dia 22 de juny de 2006, en relació amb l'expedient de referència, va acordar:   
Primer. Aprovar l'esborrany del conveni urbanístic a subscriure entre els propietaris i titulars de les finques afectades per a la supressió del pas a nivell i creació del nou vial en l'Amerador, el text íntegre del qual es transcriu:  
«Al Campello, ... de ... de 2006  
Reunits:  
D'una part, ..., major d'edat, amb NIF ..., alcalde president de l'Ajuntament del Campello, assistit pel secretari general de la corporació municipal, ..., amb NIF ...  
I d'una altra, ..., major d'edat, amb domicili a estos efectes a ..., carrer ..., amb NIF ...   
Intervenen:  
El primer en nom i representació de l'Ajuntament del Campello, en virtut de la facultat que per acte plenari del dia ... li ha sigut concedida per a este acte.  
El segon, en la seua qualitat de ..., en nom i representació de la mercantil ..., amb domicili social a ..., i amb CIF ...  
Ambdós parts es reconeixen capacitat legal i legitimació suficient per a l'atorgament i firma del present conveni, a tal efecte, i posats prèviament d'acord, de la seua lliure i espontània voluntat,   
Manifesten:  
I. Que el present conveni té com a objecte la celebració d'un acord entre l'ajuntament i la compareixent en els termes previstos, emparats pel que disposa l'article 88 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la disposició addicional quarta de la LUV.   
II. Que ... compareixent és titular segons escriptura pública de compravenda atorgada amb data ..., davant del notari de ... senyor ..., amb número de protocol ..., inscrita en el Registre de la Propietat de ... al tom ..., llibre ..., foli ..., finca ..., (Referència cadastral ...), d'una parcel·la de terra de ... m² segons títol i que segons recent mesurament té una superfície de ... m².  
III. Que la finca objecte d'este conveni és una porció de ... m² de la finca descrita anteriorment, definida com a parcel·la ..., en el pla d'afecció de terreny (annex 1.2.5) del projecte bàsic per a la supressió del pas a nivell 15/220 de FGV en el terme municipal del Campello, realitzat per Ferrocarrils de la Generalitat Valenciana i presentat en estes dependències amb data 13 de març d'enguany (R.G.E.: 4243).  
IV. Que la parcel·la ... descrita anteriorment, es troba classificada en el vigent Pla General, com a sòl urbà, ..., clau ... L'ús del sòl pel qual discorre el dit pas rodat públic provisional s'entén compatible amb la clau ..., conforme al que establix l'article 120 i 121 de la normativa del vigent PGOU; i atenent el document en revisió del PGOU, preveu el mencionat viari en la seua ordenació detallada, que es troba en tràmit, la informació pública de la qual s'ha publicat en el BOP d'Alacant núm. 198, de 31 d'agost de 2005, i en el DOGV núm. 5105, de 3 d'octubre de 2005.  
V. Que la via fèrria al seu pas per la urbanització Amerador disposa d'un pas a nivell amb barreres a l'avinguda de l'Amerador, junt al baixador del mateix nom. Este vial és el principal accés a la platja en esta zona i eix col·lector del tràfic en la urbanització, i constituïx un encreuament dificultós.  
La solució proposada consistix a desplaçar el pas de vehicles rodats a un vial contigu, per mitjà d'un pas a distint nivell amb millors condicions funcionals i d'execució i la formació d'un pas de vianants inferior en este mateix punt que permeta l'accés a peu a la platja i l'accés al baixador.  
VI. Que ... és propietària de la parcel·la ... citada anteriorment, i estant interessat l'Ajuntament del Campello en la seua obtenció per a poder desenvolupar el mencionat projecte, és per això que ..., ací compareixent, cedix a favor de l'Ajuntament del Campello, i de forma immediata, la propietat de la dita parcel·la, per a l'execució de les obres anteriorment indicades.  
VII. Que la part compareixent, com a propietària de l'esmentada superfície de sòl referida, que haurà de ser objecte de gestió municipal, a través de l'instrument de programació corresponent per a aconseguir la seua cessió, mostra especial interés a no perjudicar el desenvolupament immediat del municipi, i atesa la necessitat urgent d'ocupació pública d'estos, per a la construcció del mencionat vial, considera convenient la immediata cessió, i al seu torn, l'Ajuntament del Campello es compromet a reconèixer l'aprofitament urbanístic del sòl propietat de la mercantil previst en el Pla General i que es quantifica en ... m3 (equivalent a ... m²t).  
En virtut de tot el exposat anteriorment, ambdós parts subscriuen el present conveni urbanístic, de conformitat amb les següents,  
Estipulacions:  
Primera. ..., com a titular de la parcel·la ... abans esmentada, que es descriu en l'estipulació III, i que es correspon, únicament i exclusivament, amb la que es grafia en plànol adjunt, que forma part d'este conveni i que ambdós parts subscriuen en prova de la seua conformitat, cedix la propietat d'esta, de forma immediata al municipi del Campello.  
Segona. L'Ajuntament del Campello es compromet a reconèixer l'aprofitament urbanístic del mencionat sòl, que es quantifica en ... m³, equivalents a ... m²t, sense perjuí del reconeixement de l'aprofitament que es derive de l'aprovació definitiva del PGOU, si fóra major.  
Així mateix, segons l'article 186.2 la reserva d'aprofitament ha de ser aprovada per l'ajuntament i es farà constar en el Registre de la Propietat junt amb la transmissió en la qual té origen.  
Tercera. En cas de no poder-se materialitzar l'aprofitament urbanístic que li correspon a la propietat, el seu titular podrà sol·licitar-ne l'expropiació, quan hagen transcorregut més de tres anys des que va constituir la reserva o el menor termini que resulte de comptar cinc anys des de la qualificació del terreny com a sòl dotacional públic, i aplicaran els criteris de valoració establits en la Llei 6/1998, del Règim del Sòl i Valoracions, i els criteris d'aplicació que es referiran al moment procedimental de l'inici de l'expedient expropiatori. L'ajuntament abonarà l'interés legal sobre el preu just, a liquidar des del moment de la firma del present conveni fins al pagament efectiu del preu d'expropiació.  
Quarta. En allò no previst en el present conveni s'aplicarà, d'acord amb les normes pròpies de la legislació urbanística, les normes rectores de la contractació administrativa, les de règim local i supletòriament les del dret administratiu i el Codi Civil.  
I perquè així conste i en prova de conformitat, ho firmen els compareixents, en la data i lloc al principi indicats.  
L'alcalde president  
(Firma)  
El secretari general  
(Firma)  
La propietat  
(Firma)»  
Segon. Remetre escrit als titulars de les finques afectades i adjuntar-los el model anterior esborrany de conveni, a fi que puguen procedir al seu estudi i consideració, i a fi de conèixer la seua postura favorable a la firma d'este, i/o perquè puguen presentar o manifestar tot el que consideren oportú als seus interessos i legítims drets en relació amb este assumpte, amb termini d'audiència a l'efecte de 20 dies, a comptar a partir del dia següent al de la publicació del projecte de conveni en el Diari Oficial de la Generalitat Valenciana. I amb manifestació expressa que, este ajuntament, transcorregut el termini fixat sense haver obtingut resposta, podrà iniciar els procediments expropiatoris que procedisquen per a portar a bon fi la implantació de la infraestructura pública que es pretén.  
Tercer. Que considerant que la formalització dels convenis que s'establiren amb els particulars de sòls afectats per l'àmbit d'esta actuació, es durien a terme una vegada declarada la vigència de la nova Llei 16/2005, de 30 de desembre, de la Generalitat, Urbanística Valenciana, estos haurien de tramitar-se conforme a l'esmentada norma legal, i s'acorda l'obertura d'un període d'exposició pública per un termini de 20 dies, del text del projecte de conveni, amb insercions en el Diari Oficial de la Generalitat Valenciana, i una ressenya en un diari no oficial de la província d'Alacant.  
Quart. Facultar l'alcalde president, tan àmpliament com procedisca, per a la firma dels convenis urbanístics que resultaren, i totes les altres actuacions que es deriven d'este procediment fins a la seua resolució, i donar compte d'això, en tot cas, al Ple de la corporació.  
Cinqué. De conformitat amb l'article 556.4t del Reglament d'Ordenació i Gestió Territorial i Urbanística aprovat pel Decret 67/2006, 12 de maig, del Consell de la Generalitat Valenciana, a l'efecte de la publicitat dels convenis urbanístics, les administracions públiques que els subscriguen han de publicar-los en el Butlletí Oficial de la Província d'Alacant dins del mes següent a la seua firma i remetre un exemplar d'estos al Registre d'Urbanisme de la Comunitat Valenciana.  
Així mateix se significa que el present anunci es publica igualment als efectes previstos en l'article 59.4t de la Llei 30/1992, de 26 de novembre, de Règim Jurídic de l'Administració Pública i Procediment Administratiu Comú, modificada per la Llei 4/1999, per als interessats respecte dels quals el seu domicili i/o parador resulten desconeguts per a esta administració.  
Se sotmet l'esborrany del conveni a termini d'audiència dels titulars de les finques afectades, per un termini de 20 dies, comptats a partir de la publicació de l'anunci en el Diari Oficial de la Generalitat Valenciana, i se'ls fa saber així mateix que, l'expedient, el podran consultar al Negociat de Planejament municipal, plaça de Canalejas 3, de dilluns a divendres, entre les 10.00 i les 14.00 hores.  
El Campello, 13 de juliol de 2006.. El regidor d'Urbanisme: Vicente Rubio Vaello.